Hannes Kaljujärv

Hannes Kaljujärv (sündinud 4. jaanuaril 1957 Tartus) on eesti näitleja.

Ta lõpetas 1975. aastal Tartu 8. Keskkooli ja 1979. aastal Tartu Riikliku Ülikooli kehakultuuriteaduskonna. Samal aastal lõpetas ta Vanemuise teatris Evald Hermaküla stuudio.

1979. aastast töötab Vanemuise teatris. Hannes Kaljujärv on teinud külalisena kaasa Tallinna Linnateatri, Viljandi Ugala, Rakvere Teatri (alates 2002 6-7 korda), Emajõe Suveteatri ning Rootsi teatri Unga Riks lavastustes.

2020. aastal esites ta Eesti Vabariigi aastapäeva kontsert-etenduses metsvinti.

Rollid Vanemuises
Harry (Schisgali “Lavv-stoori”)
Jüri (Antoni “Laudalüürika”)
Rasputin (Hrennikovi “Valge öö”)
noor Andres (Tammsaare ja Kerge “Aeg tulla – aeg minna”)
Macduff (Shakespeare’i “Macbeth”)
Prill (Kruusvalli “Vaikuse vallamaja”)
Joe (Styne’i “Sugar ehk Džässi ainult tüdrukud”)
Alfred Doolittle (Loewe’ “Minu veetlev leedi”) 
Relling (Ibseni “Metspart”)
Ormund (Pristley “Ma olen siin varem olnud”)
Caligula (Camus' “Caligula”)
Solist (Süvalepa ja Lunge “Kaunimad aastad su elus”)
Filip (Gombrowiczi “Iwona, Burgundia printsess”)
noor Andres ja Indrek (Tammsaare ja Undi “Taevane ja maine armastus”)
rüütel Hans (Giraudoux’ “Undiin”)
Andres (Tammsaare ja Kasterpalu “Tõde ja õigus”)
Pierre Cauchon (Anoiulh’ ja Undi “Lõoke taeva all”)
Hamlet (Shakespeare’i ja Undi “Hamleti tragöödia”)
Tom (Milleri “Mälestusi kahest esmaspäevast”),
Joodik (Gombrowiczi “Laulatus”)
Dan (Marberi “Ohtlik lähedus”) 
Woland (Bulgakovi “Meister ja Margarita”)
Lopahhin (Tšehhovi “Kirsiaed”)
Arnold Crouch (Cooney’ ja Chapmani “Mitte praegu kallis!”)
Advokaat (Vaino Vahingu “Potteri lõpp”)
Kadmos ja Oidipus (Undi “Vend Antigone, ema Oidipus”)
George Pye (Jonesi "Mesimees")
piimamees Tevje (Bocki "Viiuldaja katusel")
Randle P. McMurphy (Wassermani "Lendas üle käopesa")
Halvard Solness (Ibseni "Ehitusmeister Solness")
maadleja Charles (Shakespeare'i "Nagu teile meeldib")
 Lauter (Kivirähi "Teatriparadiis”)
 Advokaat (Vaino Vahingu „Potteri lõpp”) 
 Archie (Tom Stoppardi „Hüppajad”)
 George Pye (Charlotte Jones'i „Mesimees”)
 Petrus Landahl (Ingmar Bergmani "Lärmab ja veiderdab")
 Claude Pichon (Neil Simoni „Sekstett a la carte”)
 Paul Riggs (Edward Taylori „Jäine mõrv”)
 Atticus (Harper Lee „Tappa laulurästast”) 
 "Küünlad põlevad lõpuni"
 "Oli kord..." 1986 a. Oskar Lutsu 100. sünniaastapäevale pühendatud juubeliõhtu.

Filmirollid
Ta on mänginud filmides "Pangarööv", "Vana daami visiit", "Stiilipidu", "Narva kosk", "See kadunud tee ja "Jüri Rumm" (viimases peaosa), "Nimed marmortahvlil", telelavastuses "Kolm elu kaalul" ja seriaalis "Õnne 13".

Tunnustus
 1990 – Eesti Teatriliidu aasta eripreema 
 2001 – Eesti Näitlejate Liidu auraha
 2001 – "Draama"-festivali preemia 
 2003 – Tartu linna kultuuripreemia – publiku preemia
 2003 – Helmi Tohvelmani nimeline auhind 
 2004 – Eesti Vabariigi kultuuripreemia
 2004 – aasta vanemuislane
 2013 – Valgetähe IV klassi teenetemärk
 2022 – Vanemuise draamatrupi kolleegipreemia meespeaosa kategoorias nimiosa eest lavastuses "Galilei elu" ning inspektor Goole´i rolli eest lavastuses "Inspektor tuleb" 
 2022 – Vanemuise loomenõukogu draamapreemia rollide eest lavastustes «Galilei elu», «Inspektor tuleb» ja «Tõrksa taltsutus»
 2023 – hotell Pallase teatristipendium.

Isiklikku
Tal on pojad Rasmus, Hendrik ja Jakob ning tütred Saara ja Jette Johanna.

Viited

Kirjandus
 Pille-Riin Purje, "Sala-Hamlet Hannes Kaljujärv" – Teater. Muusika. Kino 1995, nr. 1, lk. 69–74 ja 96   
 Luule Epner, "Hannes Kaljujärv, totaalne näitleja" – kogumikus "Teatrielu 2003",  Tallinn 2004. Lk 215–235

Välislingid
  Hannes Kaljujärv saates "Kukul külas", 1. osa, WMA fail. Esmaeeter: 19. mai 2002
 Hannes Kaljujärv Vanemuise Teatri kodulehel

Vanemuise näitlejad
Eesti filminäitlejad
Tartu Ülikooli kehakultuuriteaduskonna vilistlased‎
Valgetähe IV klassi teenetemärgi kavalerid
Sündinud 1957